text: Kunnar russiskar lesarar gjøgnum Counter-Strike
text: #000001
text: Finska blaðið Helsingin Samomat hevur gjørt “rúm” í telduspælinum, har russar kunnu fáa kunning um hvat hendir í Ukraina
text: #000002
text: CS-spælarar kunnu lesa tíðindi um kríggið í rúminum, sum Helsingin Sanomat hevur gjørt í spælinum
text: #000003
text: Væl umtókta telduspælið Counter-Strike kann brúkast til at breiða út tíðindi, eitt nú um hvat gongur fyri seg í krígnum millum Russland og Ukraina.
text: #000004
text: Síðani russisku innrásina í Ukraina hevur Russland stongt fyri møguleikanum hjá borgarum at koma Facebook, Instagram, Twitter og teir flestu útlendsku tíðindamiðlarnar.
text: #000005
text: Ein miðil, ið er stongdur fyri lesarum í Russlandi, er stóra finska avísin, Helsingin Sanomat.
text: #000006
text: Men blaðið hevur funnið aðrar rásir at koma í samband við sínar lesarar í Russlandi, skrivar finska kringvarpið Yle.
text: #000007
text: Tí nakað, sum framvegis er loyvt í Russland, er telduspælið Counter-Strike, CS. Roknað verður við, at minst fýra milliónir russar, mest ungir menn, spæla hetta vældámda krígsspælið. Serliga er spælið vældámt í Sankta Pætursborg og Moskva, skrivar finska kringavarpið.
text: #000008
text: Nú hevur Helsingin Sanomat gjørt eitt loyniligt rúm í CS har miðilin hevur møguleika fyri at leggja kunning út um, hvat hendir í Ukraina.
text: #000009
text: Hvørja ferð eitt CS-spæl fer í gongd, skal spælarin velja eitt kort, har spælið skal ganga fyri seg. Spælarar kunnu sjálvir skapa kort, ofta við stuttligum detaljum, eitt nú grafitti á veggunum – ella loynilig rúm.
text: #000011
text: Spælarar, sum fara inn í loyniliga rúmið hjá Helsingin Sanomat kunnu har eitt nú síggja eitt kort, sum vísir hvørji sivil mál Russland hevur rakt í Ukraina.
text: #000012
text: Á einum øðrum veggi í rúminum síggjast tíðindi um hópdráp í ukrainska býnum Butja. Tá spælarin nærkast, hoyrist eisini ein útvarpsrødd, ið greiðir frá um hendingina. Í rúminum er eisini kunning um, hvussu nógv russisk herfólk hava latið lív í Ukraina, skrivar Yle.
text: #000013
text: Myndir: Hátíðarhildu 50 ár við Velbastaðvegin
text: #000016
text: Vága kommuna: Ein slóðbrótandi verkætlan
text: #000017